Julen er hjerternes fest, og derfor skal du naturligvis ikke snydes for at kunne se dejlige danske ’nissepiger’ på ekstrabladet.dk og på din Iphone. Amerikanske Apple har godt nok forbudt os at vise side 9-piger i vores app, fordi de sindsforvirrede amerikanske smagsdommere, mener pigen er stødende.

Ingen danskere har nogensinde fået den mærkværdige tanke.

Men Apple forstår ikke dansk og endnu mindre dansk kultur - alligevel afholder de sig ikke fra at diktere hvad vi må vise her i Danmark. Det er ikke bare dumt, det er nedladende og krænkende. Men nu er det jo jul.

Så derfor får alle vores brugere både på ekstrabladet.dk og mobil.eb.dk nu gratis de seneste 100 dages Side 9-piger.

Det kan godt være de livsforskrækkede amerikanske kontrolfreaks har held med Side 9 censuren på deres egen app, men internettet kan de heldigvis ikke styre og endnu mindre vores opfindsomhed for at omgå deres absurde forbud. Så brug din frihed til selv at vælge, hvad du vil se.

Glædelig jul fra alle os til alle jer.

Poul Madsen

Ansvarshavende chefredaktør

PS. Efter nytår fortsætter vi kampen mod Apples formyndersamfund.